Υπόθεση T-363/14
Secolux, Association pour le contrôle de la sécurité de la construction
κατά
Ευρωπαϊκής Επιτροπής
«Πρόσβαση στα έγγραφα – Κανονισμός (ΕΚ) 1049/2001 – Έγγραφα σχετικά με διαδικασία υποβολής προσφορών για τη σύναψη δημόσιας σύμβασης παροχής υπηρεσιών – Άρνηση πρόσβασης – Εξαίρεση που αφορά την προστασία της ιδιωτικής ζωής και της ακεραιότητας του ατόμου – Εξαίρεση που αφορά την προστασία των εμπορικών συμφερόντων – Εξαίρεση που αφορά την προστασία της διαδικασίας λήψης αποφάσεων – Μερική πρόσβαση – Υπερισχύον δημόσιο συμφέρον – Υποχρέωση αιτιολόγησης»
Περίληψη – Απόφαση του Γενικού Δικαστηρίου (έκτο τμήμα)
της 21ης Σεπτεμβρίου 2016
1.      Θεσμικά όργανα της Ευρωπαϊκής Ένωσης – Δικαίωμα πρόσβασης του κοινού στα έγγραφα – Κανονισμός 1049/2001 – Εξαιρέσεις από το δικαίωμα πρόσβασης στα έγγραφα – Προστασία της ιδιωτικής ζωής και της ακεραιότητας του ατόμου – Πεδίο εφαρμογής – Επαγγελματικές δραστηριότητες ενός ατόμου – Εμπίπτει
(Κανονισμός 1049/2001 του Ευρωπαϊκού Κοινοβουλίου και του Συμβουλίου, άρθρο 4 § 1, στοιχείο βʹ)
2.      Θεσμικά όργανα της Ευρωπαϊκής Ένωσης – Προστασία των φυσικών προσώπων έναντι της επεξεργασίας στοιχείων προσωπικού χαρακτήρα – Κανονισμός 45/2001 – Αίτηση πρόσβασης σε στοιχεία προσωπικού χαρακτήρα – Υποχρέωση απόδειξης της ανάγκης διαβίβασης των εν λόγω στοιχείων – Περιεχόμενο
(Κανονισμός 45/2001 του Ευρωπαϊκού Κοινοβουλίου και του Συμβουλίου, άρθρο 8, στοιχείο βʹ)
3.      Θεσμικά όργανα της Ευρωπαϊκής Ένωσης – Δικαίωμα πρόσβασης του κοινού στα έγγραφα – Κανονισμός 1049/2001 – Εξαιρέσεις από το δικαίωμα πρόσβασης στα έγγραφα – Άρνηση πρόσβασης – Υποχρέωση αιτιολόγησης – Περιεχόμενο – Δυνατότητα αιτιολόγησης βάσει γενικών τεκμηρίων εφαρμοζόμενων σε ορισμένες κατηγορίες εγγράφων
(Άρθρο 296 ΣΛΕΕ· κανονισμός 1049/2001 του Ευρωπαϊκού Κοινοβουλίου και του Συμβουλίου, άρθρο 4)
4.      Θεσμικά όργανα της Ευρωπαϊκής Ένωσης – Δικαίωμα πρόσβασης του κοινού στα έγγραφα – Κανονισμός 1049/2001 – Εξαιρέσεις από το δικαίωμα πρόσβασης στα έγγραφα – Προστασία των εμπορικών συμφερόντων – Πεδίο εφαρμογής – Προσφορές που καταθέτουν προσφέροντες οι οποίοι μετέχουν σε διαδικασία για τη σύναψη δημόσιας σύμβασης – Εμπίπτει – Γενικό τεκμήριο εφαρμογής της εξαίρεσης από το δικαίωμα πρόσβασης
(Κανονισμοί του Ευρωπαϊκού Κοινοβουλίου και του Συμβουλίου 1049/2001, άρθρο 4 § 2, πρώτη περίπτωση, και  966/2012, άρθρο 113 § 2)
5.      Δημόσιες συμβάσεις της Ευρωπαϊκής Ένωσης – Διαδικασία πρόσκλησης προς υποβολή προσφορών – Υποχρέωση κοινοποίησης στους αποκλεισθέντες προσφέροντες των στοιχείων σχετικά με την επιλεγείσα προσφορά – Περιεχόμενο
(Κανονισμός 966/2012 του Ευρωπαϊκού Κοινοβουλίου και του Συμβουλίου, άρθρο 113 § 2)
6.      Θεσμικά όργανα της Ευρωπαϊκής Ένωσης – Δικαίωμα πρόσβασης του κοινού στα έγγραφα – Κανονισμός 1049/2001 – Εξαιρέσεις από την αρχή της πρόσβασης στα έγγραφα – Άρνηση στηριζόμενη σε περισσότερες εξαιρέσεις – Επιτρέπεται
(Κανονισμός 1049/2001 του Ευρωπαϊκού Κοινοβουλίου και του Συμβουλίου, άρθρο 4)
7.      Θεσμικά όργανα της Ευρωπαϊκής Ένωσης – Δικαίωμα πρόσβασης του κοινού στα έγγραφα – Κανονισμός 1049/2001 – Εξαιρέσεις από το δικαίωμα πρόσβασης στα έγγραφα – Προστασία των εμπορικών συμφερόντων – Υπέρτερο δημόσιο συμφέρον το οποίο δικαιολογεί τη γνωστοποίηση των εγγράφων – Επίκληση της αρχής της διαφάνειας – Ανάγκη προβολής ειδικών εκτιμήσεων σε σχέση με τη συγκεκριμένη υπόθεση
(Κανονισμός 1049/2001 του Ευρωπαϊκού Κοινοβουλίου και του Συμβουλίου, άρθρο 4 §§ 2 και 3)
8.      Θεσμικά όργανα της Ευρωπαϊκής Ένωσης – Δικαίωμα πρόσβασης του κοινού στα έγγραφα – Κανονισμός 1049/2001 – Εξαιρέσεις από το δικαίωμα πρόσβασης στα έγγραφα – Προστασία των εμπορικών συμφερόντων – Υπέρτερο δημόσιο συμφέρον το οποίο δικαιολογεί τη γνωστοποίηση των εγγράφων – Έννοια – Υποκειμενικό συμφέρον του ενδιαφερόμενου να ασκήσει προσφυγή ενώπιον των δικαστηρίων της Ένωσης – Αποκλείεται
(Κανονισμός 1049/2001 του Ευρωπαϊκού Κοινοβουλίου και του Συμβουλίου, άρθρο 4 § 2, πρώτη περίπτωση)
9.      Πράξεις των οργάνων – Αιτιολογία – Υποχρέωση αιτιολόγησης – Περιεχόμενο – Εκτίμηση της υποχρέωσης αιτιολόγησης αναλόγως των περιστάσεων της συγκεκριμένης υπόθεσης
(Άρθρο 296 ΣΛΕΕ)
1.      Βλ. το κείμενο της απόφασης.
(βλ. σκέψη 30)
2.      Βλ. το κείμενο της απόφασης.
(βλ. σκέψεις 32, 33, 36)
3.      Βλ. το κείμενο της απόφασης.
(βλ. σκέψεις 44-46, 83)
4.      Οι προσφορές που καταθέτουν οι προσφέροντες στο πλαίσιο διαδικασίας υποβολής προσφορών ενδέχεται να εμπίπτουν στο πεδίο εφαρμογής της εξαίρεσης σχετικά με την προστασία των εμπορικών συμφερόντων, κατά την έννοια του άρθρου 4, παράγραφος 2, πρώτη περίπτωση, του κανονισμού 1049/2001, για την πρόσβαση του κοινού στα έγγραφα του Ευρωπαϊκού Κοινοβουλίου, του Συμβουλίου και της Επιτροπής, λόγω, μεταξύ άλλων, των οικονομικών και τεχνικών στοιχείων τα οποία αυτές περιλαμβάνουν.
Επιπλέον, η προστασία των προσφορών των προσφερόντων έναντι των λοιπών προσφερόντων κατοχυρώνεται από τις κρίσιμες διατάξεις του κανονισμού 966/2012, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης, και, ειδικότερα, από το άρθρο του 113, παράγραφος 2, το οποίο δεν προβλέπει τη γνωστοποίηση των υποβληθεισών προσφορών, ακόμη και στην περίπτωση γραπτής αίτησης των αποκλεισθέντων προσφερόντων. Ο περιορισμός αυτός είναι σύμφυτος προς τον σκοπό των κανόνων σχετικά με τις δημόσιες συμβάσεις της Ένωσης που έχει ως βάση τον ανόθευτο ανταγωνισμό. Για την επίτευξη του σκοπού αυτού, είναι σημαντικό οι αναθέτουσες αρχές να μη γνωστοποιούν πληροφορίες που αφορούν διαδικασίες σύναψης δημοσίων συμβάσεων, το περιεχόμενο των οποίων θα μπορούσε να χρησιμοποιηθεί για τη νόθευση του ανταγωνισμού στο πλαίσιο είτε τρέχουσας διαδικασίας σύναψης δημόσιας σύμβασης είτε μεταγενέστερων διαδικασιών.
Συναφώς, υπάρχει γενικό τεκμήριο ότι η πρόσβαση στην προσφορά ορισμένου προσφέροντος θίγει, καταρχήν, την προστασία των εμπορικών συμφερόντων, κατά την έννοια του άρθρου 4, παράγραφος 2, πρώτη περίπτωση, του κανονισμού 1049/2001. Το τεκμήριο αυτό δεν αποκλείει τη δυνατότητα να αποδειχθεί ότι συγκεκριμένο έγγραφο του οποίου ζητείται η γνωστοποίηση δεν καλύπτεται από το τεκμήριο αυτό ή ότι υπάρχει υπερισχύον δημόσιο συμφέρον που δικαιολογεί τη γνωστοποίηση του εν λόγω εγγράφου. Εντούτοις, τα έγγραφα που καλύπτονται από το τεκμήριο αυτό εξαιρούνται από την υποχρέωση πλήρους ή μερικής γνωστοποίησης του περιεχομένου τους.
(βλ. σκέψεις 47-50, 80)
5.      Το άρθρο 113, παράγραφος 2, του κανονισμού 966/2012, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης, δεν επιβάλλει την υποχρέωση να κοινοποιούνται στον αποκλεισθέντα προσφέροντα λεπτομερείς πληροφορίες όσον αφορά τις τιμές, λόγω του ότι αποτελούν σχετικά χαρακτηριστικά και πλεονεκτήματα της επιλεγείσας προσφοράς.
(β. σκέψη 61)
6.      Βλ. το κείμενο της απόφασης.
(βλ. σκέψη  64)
7.      Βλ. το κείμενο της απόφασης.
(β. σκέψεις 68-71, 74)
8.      Βλ. το κείμενο της απόφασης.
(βλ. σκέψη 73)
9.      Βλ. το κείμενο της απόφασης.
(βλ. σκέψη 82)